[image: image1.png]ROMANIA




Parlamentul  României

Nr. 4c-31/343/2011



BIROUL PERMANENT 

AL 

CAMEREI DEPUTAŢILOR


Vă înaintăm, alăturat, Raportul comun asupra proiectului de Lege pentru pentru modificarea şi completarea Legii parteneriatului public-privat nr.178/2010, transmis, spre examinare în fond, Comisiei pentru industrii şi servicii şi Comisiei juridice, de disciplină şi imunităţi, cu adresa P.L.x. 200 din 26 aprilie 2011. 
 
Prin obiectul de reglementare şi conţinutul său, proiectul de lege face parte din categoria legilor ordinare.
În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

                  
PREŞEDINTE,                                            PREŞEDINTE, 

                      Iulian Iancu


               Bogdan-Liviu Ciucă

R A P O R T    C O M U N
asupra proiectului de Lege pentru modificarea şi completarea Legii parteneriatului public-privat nr.178/2010


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii împreună cu Comisia juridică, de disciplină şi imunităţi au fost sesizate, spre dezbatere, în fond cu proiectul de Lege pentru modificarea şi completarea Legii parteneriatului public-privat nr.178/2010, transmis cu adresa P.L.x. 200 din 26 aprilie 2011, înregistrat la Comisia pentru industrii şi servicii cu nr.4c-3/114 din 27 aprilie 2011, iar la Comisia juridică, de disciplină şi imunităţi cu nr.31/343 din 27 aprilie 2011. 


Senatul, în şedinţa din data de 20 aprilie 2011, a adoptat proiectul de lege.

Consiliul Legislativ, prin adresa nr.16/10.01.2011, a avizat favorabil propunerea legislativă cu unele observaţii şi propuneri.
Guvernul, prin adresa 1205/DPSG/20.05.2011, susţine adoptarea iniţiativei legislative sub rezerva însuşirii observaţiilor şi propunerilor formulate.
Comisia pentru administraţie publică şi amenajarea teritoriului, în şedinţa din data de 10.05.2011 a avizat favorabil proiectul de lege.
Comisia pentru politică economică, reformă şi privatizare, în sedinţa din 10.05.2011, a avizat favorabil iniţiativa legislativă.
Proiectul de lege are ca obiect de reglementare modificarea şi completarea Legii parteneriatului public-privat nr.178/2010, intervenţiile legislative vizând definirea unor expresii, precum şi transferul bunurilor publice rezultate din executarea contractului de parteneriat public-privat la finalizarea acestuia.
În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat proiectul de lege în şedinţa din 24 septembrie 2012.
La lucrările Comisiei juridice, de disciplină şi imunităţi au fost prezenţi 15 deputaţi din totalul de 23 deputaţi.
În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de lege în şedinţa din 26 mai 2015.
La lucrările Comisiei pentru industrii şi servicii au participat, în calitate de invitaţi, doamna Anca Ionescu Laura, secretar de stat şi domnul Emil-Octavian Ionescu, consilier superior în cadrul Ministerului Energiei, Întreprinderilor Mici şi Mijlocii şi Mediului de Afaceri.
La lucrări au fost prezenţi din partea Comisiei pentru industrii şi servicii 17 deputaţi din totalul de 18 deputaţi.
În urma dezbaterilor şi a opiniilor exprimate, membrii celor două comisii au hotărât, cu majoritate de voturi, să propună Plenului Camerei Deputaţilor respingerea proiectului de Lege pentru modificarea şi completarea Legii parteneriatului public-privat nr.178/2010, întrucât proiectul de lege a fost iniţiat la data de 07 decembrie 2011, dată la care erau necesare modificări privind Legea nr.178/2010, însă prin adoptarea Ordonanţei de urgenţă a Guvernului nr.39/2011 şi a Ordonanţei de urgenţă a Guvernului nr.86/2011, aceste modificări au venit tardive, iar proiectul de lege a rămas fără obiect.
Prin obiectul de reglementare şi conţinutul său, proiectul de lege face parte din categoria legilor ordinare.
În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.
PREŞEDINTE,



PREŞEDINTE,


  Iulian Iancu


      Bodgan - Liviu Ciucă
SECRETAR,



SECRETAR,


   Bogdan – Radu Ţîmpău

    Gabriel Andronache
Consilieri parlamentari,
Cristina Donea




Isabela Patricia Robe

